**Apollo Tyres ansetter ny direktør for Off-Highway Tyres-avdelingen**

**Amsterdam , April 2022** –Apollo Tyres har ansatt Guido Boerkamp som ny direktør for avdelingen Off-Highway Tyres (OHT), og han etterfølger dermed Ruud Nijland, som pensjonerer seg etter over et tiår i selskapet i denne stillingen.

Boerkamp har 27 års erfaring med OHT, og ble først med i selskapet (da kjent som Vredestein) i 1995 som produktspesialist for landbruks- og industridekk. Han jobbet deretter som Product Manager, Business Development Manager og Head of Product Group, før han ledet Apollo Tyres’ europeiske OHT R&D-avdeling.

I sin nye stilling får han ansvar for salg og markedsføring av Apollo Tyres’ stadig bredere utvalg av Vredestein- og Apollo-dekk til landbruks- og industribruk, i jakten på ytterligere vekst i hele Europa. Han skal rapportere direkte til Yves Poulqueen, Head of Sales and Marketing Europe hos Apollo Tyres.

«Jeg har jobben i denne bransjen i hele karrieren min – hos Vredestein før oppkjøpet, og siden den gang hos Apollo Tyres – og kunnet følge med på utviklingen på nært hold etter hvert som behovene til jordbruks- og industrisektorene endret seg i hele Europa», sier Boerkamp. «Det er en stor ære for meg å nå ta neste skritt, som er å lede OHT-virksomheten inn i en ny epoke, med ansvar for en stadig større produktportefølje. Jeg vil gjerne takke Ruud for at han la grunnlaget for denne veksten med sin imponerende innsats over lang tid i selskapet.»

Rivalant legger til: «Guido er den perfekte personen til å lede OHT-avdelingen vår. Han besitter et enestående kunnskapsnivå og en ekspertise som vil hjelpe oss med å bli enda mer effektive på det europeiske markedet, der vi gjør vårt ytterste for å gi kundene klasseledende dekk, produsert etter de høyeste standardene.

«Jeg vil gjerne takke Ruud for hans enestående bidrag i Apollo Tyres og for produktmerkene Vredestein og Apollo», tilføyer Rivalant. «Han vil bli sårt savnet av teamet, som ønsker ham hell og lykke som pensjonist.»

Nijland legger til: «Det har vært en ære å være en del av denne organisasjonen i en så viktig del av karrieren min, hvor jeg har jobbet sammen med noen helt spesielle mennesker og vært med på å levere produkter som setter standarden for bransjen. Jeg ønsker Guido lykke til i sin nye rolle, og jeg gleder meg til å se hva fremtiden bringer for Apollo Tyres.»

**Ta kontakt for mer informasjon:**

Robbert Holtkamp | Marketing Communications OHT Europe

Tlf.: +31 53 888 8187

Mob.: +31 6 1507 6475

E: robbert.holtkamp@apollotyres.com

**Om Apollo Tyres Ltd**

Apollo Tyres Ltd er en internasjonal dekkprodusent og det ledende dekkmerket i India. Selskapet har flere produksjonsanlegg i India og enheter i Nederland og Ungarn. Selskapet markedsfører produktene under sine to globale varemerker – Apollo og Vredestein – og produktene er tilgjengelige i over 100 land gjennom et stort nettverk av eksklusive forretninger, både flerprodukts- og merkevareforretninger.